কখনও কখনও সোশ্যাল মিডিয়া, ফেসবুক, সিটিজেন সাংবাদিকতা দেখে মনে হয়, সাংবাদিকতার মৃত্যু হল না তো! আবার এই সোশ্যাল মিডিয়ার মাধ্যমই তো আমরা অনেক ভাল কিছুও জানতে পারি। এতে সমাজের অনেক কল্যাণও হচ্ছে। ‘দ্য ওয়্যার’ নামক ওয়েবসাইটে করণ থাপারের একটা ভিডিও ইন্টারভিউ নিয়েছেন সিদ্ধার্থ বরদারাজন। করণ সেখানে বলেছেন, আজকাল প্রধানমন্ত্রীর সাক্ষাৎকার নেওয়া হচ্ছে। কিন্তু কোনও আলোচনা, কোনও চ্যালেঞ্জ নেই। ইন্টারভিউতে কোনও সাপ্লিমেন্টারি প্রশ্ন নেই। একনাগাড়ে প্রধানমন্ত্রী বলে যাচ্ছেন, অনেকটা জনসভার বক্তৃতার মতো! হায়! এটাই কি আধুনিক সাংবাদিকতা?